Аллилуев Павел Сергеевич

Павел Сергеевич Аллилуев (1894 йыл — 1938 йыл) — совет хәрби эшмәкәре.

 Биографияһы 

1894 йылда эшсе-революционер С. Аллилуев ғаиләһендә тыуған. Һеңлеһе — Аллилуева Надежда Сергеевна.

Граждандар һуғышында ҡатнашҡан. РККА-ның Баш автобронь идаралығына нигеҙ һалыусыларының һәм етәкселәренең береһе, сәйәси эштәр буйынса идаралыҡ начальнигы урынбаҫары.

1920-се йылдар башында Николай Урванцевтың Алыҫ Көнсығышҡа экспедицияһында ҡатнашыусы, был экспедиция Норилка йылғаһында мәғдән ятҡылыҡтары таба, ошо урында һуңынан Норильск ҡалаһы барлыҡҡа килә.

1925 йылда сәйәхәттән ҡайтҡас, РККА-ның Хәрби академик юғары комсоставы курсын тамамлай.

1929—1932 йылдарҙа Берлинда эшләй, самолетар һәм двигателдәр сифатын тикшерә, улар СССР һәм Германия араһындағы килешеүгә ярашлы йәшерен контракттар буйынса һатып алына. 1932 йылда ғаилә Мәскәүгә әйләнеп ҡайта.

ОГПУ менән хеҙмәттәшлек итә, һуңынан сит илгә ҡасып киткән чекист А.&nbsp;М.&nbsp;Орлов менән таныш булаА. Г. Тепляков. «Детское дело» в Кузбассе: к подоплёке открытого процесса 1939 г. над чекистами — «нарушителями законности» .

1938 йылдың йәйендә башҡалар менән берлектә Сталинға РККА-лағы репрессияларҙы туҡтатыу тәҡдиме менән мөрәжәғәт итә.

1938 йылдың 2 ноябрендә, санаторийҙан ҡайтҡандың икенсе көнөндә, үҙ эш кабинетында инфаркттан вафат була Мой друг профессор С. П. Аллилуев. Журнал «За науку». Московский физико-технический институт. Физтех .

Мәскәүҙә Новодевичье зыяратында ерләнгән (1 участка, 43 рәт, 30 ҡәберлек)Аллилуев Павел Сергеевич (1894—1938) , уның ҡәберлегенән йыраҡ түгел 1932 йылда вафат булған һеңлеһе Надежда Аллилуева ерләнгән. Уның ҡәберлегендә скульптор Сергей Меркуровтың танк барельеф менән һәйкәле тора. 1974 йылда эргәһендә ҡатыны Евгения Александровна ерләнә.

 Ғаиләһе 
 Ҡатыны — Земляницына Евгения АлександровнаАллилуева (Земляницына) Евгения Александровна (1898—1974), 1947 йылда ҡулға алына, 1954 йылда азат ителә.
 Балалары:
 Кира Политковская (2 июль 1919 — 20 август 2009)www.findagrave.com, 1948 йылда ҡулға алына.
 Сергей Аллилуев (16 апрель 1928 — 10 ноябрь 2017) — физика-математика фәндәре докторы, профессор.
 Александр Аллилуев (1931 йылғы)

 Иҫкәрмәләр 

 Һылтанмалар 
 Павел Сергеевич Аллилуев
 Хронос сайтындағы биографияһы
 Аллилуев Павел Сергеевич (1894—1938)
Категория:Мәскәүҙә вафат булғандар
Категория:1938 йылда вафат булғандар
Категория:2 ноябрҙә вафат булғандар
Категория:Рәсәй империяһында тыуғандар
Категория:1894 йылда тыуғандар